CELEX: 62011TN0061
Language: el
Date: 2011-01-28 00:00:00
Title: Υπόθεση T-61/11: Προσφυγή της 28ης Ιανουαρίου 2011 — Vermop Salmon κατά ΓΕΕΑ — Leifheit (Clean Twist)

19.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/25
            
         Προσφυγή της 28ης Ιανουαρίου 2011 — Vermop Salmon κατά ΓΕΕΑ — Leifheit (Clean Twist)
   (Υπόθεση T-61/11)
   2011/C 89/48
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Vermop Salmon GmbH (Gilching, Γερμανία) (εκπρόσωποι: W. von der Osten-Sacken, O. Sude και M. Ring, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Leifheit AG (Nassau, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 19ης Νοεμβρίου 2010 στην υπόθεση R 671/2010-1,
            
         
               —
            
            
               να κηρύξει άκυρο το κοινοτικό σήμα αριθ. 4892642 «Clean Twist»,
            
         
               —
            
            
               να καταδικάσει το ΓΕΕΑ στα δικαστικά του έξοδα καθώς και στα δικαστικά έξοδα της προσφεύγουσας,
            
         
               —
            
            
               στην περίπτωση που η Leifheit AG παρέμβει στη δίκη, να την καταδικάσει στα δικαστικά της έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «Clean Twist» για προϊόντα της κλάσης 21.
   
      Δικαιούχος του κοινοτικού σήματος: Η εταιρία Leifheit AG.
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα.
   
      Σήμα του οποίου δικαιούχος είναι η αιτούσα: Τα προγενέστερα λεκτικά σήματα «TWIX» και «TWIXTER» για προϊόντα των κλάσεων 9, 12, 21, 22 και 25. Η αίτηση στηρίζεται στον ισχυρισμό ότι συντρέχει παράβαση των συνδυασμένων διατάξεων του άρθρου 53, παράγραφος 1, σημείο α', και του άρθρου 8, παράγραφος 1, σημείο β', του κανονισμού (ΕΚ) 207/20091 (1).
   
      Απόφαση του τμήματος ακυρώσεως: Απόρριψη της αίτησης.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση των συνδυασμένων διατάξεων του άρθρου 53, παράγραφος 1, σημείο α', και του άρθρου 8, παράγραφος 1, σημείο β', του κανονισμού (ΕΚ) 207/2009, δεδομένου ότι υπάρχει κίνδυνος σύγχυσης των επίμαχων σημάτων.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).